Årdal gamle kirke
Store norske leksikon,Kunst og estetikk,Arkitektur og landskap,Kirker, slott og gårder,Norske kirkebygg
Årdal gamle kirke er en kirke i Årdal, Hjelmeland kommune, Rogaland. Det er en tømret langkirke, oppført i 1619. Tårnet er opprinnelig fra 1623–1625, koret fra 1626, nytt tårn og våpenhus ble bygget i årene 1707–1709.
Kirken har et sjeldent rikt renessanseinteriør med altertavle og prekestol skåret av Thomas Snekker og malt av Gottfried Hendtzschel i årene 1631–1634, korskille og stolestader av Thomas Snekker fra samme tid. Veggene ble dekorert i 1703 med rankedekor og taket med fremstilling av salvator mundi og ti profeter. Inventar og dekorasjoner ble restaurert i 1964. Kirken er fredet. Les mer i Store norske leksikon kirke kristendommens historie i Norge Årdal – Hjelmeland Litteratur Storsletten, Ola: Kirker i Norge, b. 5: Etter reformasjonen : 1600-tallet, 2008, 216–221, isbn 978-82-91399-15-7, Finn boken